**Zapisnik 1. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 12. 10. 2015, ob 9.00 uri, v zbornici fakultete.

**Prisotni:** mag. Andrej Vogrin, doc. dr. Jurij Rakun, doc.dr. Marjan Janžekovič, Metka Šepič, Tanja Močenik mag. Ksenija Škorjanc

**Odsotni**: Miha Ritonja

Ugotovitev sklepčnosti

DNEVNI RED:

1. Konstituiranje Komisije za ocenjevanje kakovosti FKBV

2. Pregled in potrditev zapisnika prejšnje seje

3. Anketa o zadovoljstvu zaposlenih

4. Mobilnost zaposlenih

5. Samoevalvacijsko poročilo 2014/2015

6. Razno.

Komisija za kakovost Fakultete za kmetijstvo in biosistemske je bila sklepčna in je lahko pričela s 1. redno sejo po dnevnem redu.

Ad. 1

Komisija za ocenjevanje kakovosti FKBV se je sestala prvič v novi sestavi in predsednik je predstavil novo imenovane člane komisije. Po predstavitvi novih članov je komisija sprejela sklep:

**SKLEP 1:**

**Komisija za ocenjevanje kakovosti FKBV je konstituirana v sestavi:**

Mag. Andrej Vogrin, predsednik

Doc. dr. Marjan Janžekovič

Doc. dr.Jurij Rakun

Metka Šepič

Mag. Ksenija Škorjanc

Tanja Močenik(študentka)

Miha Ritonja (študent)

Ad 2

Mag. Andrej Vogrin je prisotne seznanil s sklepi 12. redne seje Komisije za ocenjevanje kakovosti, z dne 23. 2. 2015.

**SKLEP 2:**

**Komisija za ocenjevanje kakovosti FKBV se je seznanila s sklepi zapisnika 12. redne seje Komisije za ocenjevanje kakovosti FKBV, z dne 23. 2. 2015 in ga soglasno sprejela. Objavljen bo na spletni strani fakultete.**

Ad 3

Kot vsako leto, bo tudi letos, Komisija za ocenjevanje kakovosti na FKBV pripravila in izvedla anketo o zadovoljstvu zaposlenih. Vsi člani komisiji so se strinjali, da je potrebno anketni vprašalnik nekoliko spremeniti, predvsem pa skrajšati. Predsednik komisije je tako člane pozval, da podrobno pregledajo vprašalnik in predloge do 2. 11. 2015, pošljejo predsedniku komisije. Na osnovi prejetih predlogov, bomo oblikovali novo anketo.

**SKLEP 3**

**Komisija za ocenjevanje kakovosti na FKBV bo na osnovi predlogov članov komisije, ki jih bodo posredovali do 2. 11. 2015 predsedniku komisije, pripravila in oblikovala novo anketo o zadovoljstvu zaposlenih, ki jo bo kasneje izvedla med zaposlenimi.**

Ad 4

Doc. dr. Jurij Rakun je zbrane seznanil s svojimi izkušnjami v zvezi z mobilnostjo v tujino. Stroški se s strani UM ne pokrijejo v celoti.

**SKLEP 4**

**Komisija za ocenjevanje kakovosti na FKBV se je seznanila s problemov v zvezi z mobilnostjo naših zaposlenih. Komisija predlaga, da se s problemom v zvezi z mobilnostjo zaposlenih seznani prodekanica za mednarodno sodelovanje in prorektor za mednarodno sodelovanje UM.**

Ad 5

Predsednik komisije je seznanil prisotne z začetkom aktivnosti v zvezi z nastajanjem Samoevalvacijskega poročila za študijsko leto 2014/205. Komisija se je strinjala, da je potrebno v poročilo vključiti SWOT analize za posamezna področja.

**SKLEP 5:**

**Komisija za ocenjevanje kakovosti FKBV se je seznanila z osnovnimi informacijami v zvezi z nastajanjem samoevalvacijskega poročila FKBV za leto 2014/2015.**

Ad 6

Pod točko razno je doc. dr. Janžekovič predlagal, da se v vseh predavalnicah na fakulteti nabavijo stacionarni projektorji. Predsednik komisije za kakovost FKBV je povedal, da je nakup stacionarnih projektorjev za predavalnice že v realizaciji.

Nadalje je predsednik komisije seznanil prisotne z izsledki seje Komisije za kakovost na UM.

Študentka Tanja Močenik je povedala, da je pri zavrnitvi študentov za vpis v višji letnik prišlo tudi do nekaj nepravilnosti. Poudarila je, da je potrebno prošnje študentov obravnavati individualno.

Komisija je sejo zaključila ob 10.00 uri.

Predsednik komisije:

mag. Andrej Vogrin

Zapisala:

mag. Ksenija Škorjanc